सोलन के अभिजॉय ने जीती स्नूकर प्रतियोगिता
शहरके नया बाजार स्थित पॉट ब्लैक स्नूकर क्लब की ओर से आयोजित ओपन एक्समस स्नूकर प्रतियोगिता का खिताब लगातार दूसरी बार सोलन के अभिज्वाय घोष ने जीता। प्रतियोगिता का अंतिम मुकाबला सोलन के अभिज्वाय घोष तथा शिमला के हरप्रीत के बीच हु¸आ। जिसमें अभिज्वाय ने 4-2 के अंतर से अंतिम मुकाबले में जीत दर्ज करते हुए प्रतियोगिता का खिताब अपने नाम कर लिया। समापन अवसर पर पॉट ब्लैक स्नूकर क्लब के प्रबंधक पंकज कुमार तथा आयोजन समिति अध्यक्ष मोहित बंसल ने विजेता खिलाड़ी को 20हजार रुपए की राशि ट्राफी प्रदान की। उपविजेता रहे हरप्रीत को 10हजार रुपए की राशि तथा ट्राफी जबकि तीसरे स्थान पर रहने वाले खिलाड़ी को पांच हजार रुपए की राशि ईनाम के रूप में प्रदान की गई। पॉट ब्लैक स्नूकर क्लब के प्रबंधक पंकज कुमार ने कहा कि क्लब का मुख्य लक्ष्य इस खेल को प्रदेश में अपनी पहचान दिलवाना है। प्रदेश में भी स्नूकर के बेहतर खिलाड़ियों की कोई कमी नहीं है। आने वाले समय मेें क्लब की ओर से समय-समय पर इस प्रकार की प्रतियोगिताएं आयोजित करवाई जाएगी।
सुंदरनगर : विजेता खिलाड़ियों को पुरस्कार प्रदान करते आयोजक।
hin_Deva hin_Deva awa_Deva